CELEX: 62021TN0662
Language: sl
Date: 2021-10-15 00:00:00
Title: Zadeva T-662/21: Tožba, vložena 15. oktobra 2021 – Troy Chemical Company/Komisija

6.12.2021   
            
            
               SL
            
            
               Uradni list Evropske unije
            
            
               C 490/51
            
         
      Tožba, vložena 15. oktobra 2021 – Troy Chemical Company/Komisija
      (Zadeva T-662/21)
      (2021/C 490/61)
      Jezik postopka: angleščina
      
         Stranki
      
      
         Tožeča stranka: Troy Chemical Company BV (Delft, Nizozemska) (zastopniki: D. Abrahams, Ł. Gorywoda in Z. Romata, odvetniki)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa tožene stranke C (2021) 5968 final z dne 5. avgusta 2021, s katerim je bil delno zavrnjen dostop do dokumentov, za katerega je zaprosila tožeča stranka na podlagi Uredbe (ES) št. 1049/2001 (1), in sicer v celoti;
               
            
                  —
               
               
                  ugodi predlogu za izvedbo hitrega postopka na podlagi členov 151 in 152 Poslovnika Splošnega sodišča;
               
            
                  —
               
               
                  sprejme druge potrebne ukrepe;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev svoje tožbe navaja en tožbeni razlog, ki se nanaša na to, da je tožena stranka kršila člen 4(2), prva in druga alinea, Uredbe (ES) št. 1049/2001, kar pomeni hkrati „bistveno kršitev postopka“ in „kršitev vladavine prava“. Zatrjuje se, da dejansko stanje v tej zadevi ne upravičuje sklicevanja na izjeme, ki jih je tožena stranka navedla, da bi zavrnila dostop do zakritih delov zahtevanih dokumentov, in da vsekakor prevladujoč javni interes za preglednost zakonodajnega postopka upravičuje celotno objavo dokumentov, za katere je zaprosila tožeča stranka.
      
         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).